משולם זושא מאניפולי

רבי משולם זוסיל מאניפולי (בכתיב יידי: אניפאלי; ידוע בכינוי "הרבי ר' זוּשֶׁא"; ה'ת"ץ, 1730 – ב' בשבט ה'תק"ס, 28 בינואר 1800) היה צדיק חסידי בהאנופיל שבגליציה בראשיתה של תנועת החסידות, תלמידו של המגיד ממזריטש ואחיו של רבי אלימלך מליז'נסק. אבי שושלת אניפולי.

מקובל כסמל של תמימות, ענווה וטוב לב, וידועה אמרתו "אם ישאלו אותי בשמיים למה לא הייתי משה רבינו - אדע מה להשיב. אבל אם ישאלו אותי למה לא הייתי זוסיא - יסתתמו טענותי".

== תולדות חייו==
נולד לרבי אליעזר ליפמאן, ת"ח, עשיר ובעל קרקעות.

אין מידע רב על ראשית חייו: בצעירותו עסק בעיקר בלימוד קבלה, והיה בנעוריו תלמידו של המגיד מזלוטשוב. נהג לצאת עם אחיו, הרב אלימלך, למסעות נדודים ("גלות"). על פי המנהג, היו ה"גולים" יוצאים בלי כסף ובלי אוכל למשך זמן רב. עוד נהגו שלא לישון באותו מקום יותר מלילה אחד.

במסעותיהם פגשו האחים את המגיד ממזריטש, והיו לתלמידיו המובהקים.

רבי זושא כיהן כאדמו"ר בעיירה אניפולי.

==דרכו==
ספר תורותיו - "[[מנורת זהב", מהדורה ראשונה, וורשה, 1902]]
בין תלמידי המגיד הפך רבי זושא לסמל של תמימות, ענווה וטוב לב. על כך כותב הרב יהודה לייב מימון בספרו "שרי המאה":
: "הרים לא עקר בפילפולו, פילים לא חיבר בקופא דמחטא, ספרים לא חיבר, שאלות ותשובות ופסקי הלכה לא ערך, אבל הוא היה צדיק תמים, חסיד ועניו, ואת עמו אהב אהבה בלי מיצרים".

רבי זושא חי בדוחק רב. נהג ללמוד ליד האח על רצפת בית המדרש. מסופר כי רבים מהאנשים ששמעו את שמו ובאו מרחוק להיוועץ בו, הופתעו מבגדיו הבלויים ומצורת חייו הפשוטה. לפי סיפור נודע, כשבאו האחים רבי שמעלקה מניקלשבורג ורבי פנחס הורוביץ אל המגיד ושאלו איך אפשר לברך על הרעה כשם שמברכים על הטובה (כמובא במשנה האחרונה במסכת ברכות), הפנה אותם לרבי זושא. הם מצאו אותו מאחורי התנור ואמרו לו שהמגיד שלח אותם. הוא ענה להם: נראה שלא שמעתם נכון, אינני יכול להסביר לכם זאת מכיוון שמעולם לא היה לי רע.

הוא נהג לדבר על עצמו בגוף שלישי, "זושא אומר", ונימק זאת בכך שרק הקב"ה יכול לומר אני, כלשון הדיבר הראשון מעשרת הדיברות "אנוכי ה' אלוקיך".

אמרתו הידועה: "אם ישאלו אותי בשמיים למה לא הייתי משה רבינו - אדע מה להשיב. אבל אם ישאלו אותי למה לא הייתי זוסיא - יסתתמו טענותי".

בסיפורי חסידים מוצג רבי זושא כמי שהחזיר אלפים בתשובה על ידי שהוכיח אותם בצורה מתוחכמת, כאשר היה מתוודה כביכול על חטאיו שלו בפניו של אדם שבאמת חטא בחטאים אלו, ובעקבות כך היו בני שיחו חוזרים בתשובה.

מסופר כי בעל התניא, שקיבל ממנו הסכמה על ספרו, אמר עליו: "עבודתו הייתה ביראה עילאה כל כך, עד שגם בהיכל היראה הייתה יראתו לפלא". נודע באהבת-ישראל שלו ופעל רבות לפדיון שבויים.

=== פטירתו ===
האוהל בו נטמן רבי זושא, לצד [[המגיד ממזריטש.]]
בב' בשבט ה'תק"ס 28 בינואר 1800 נפטר ממחלה. הוא נקבר בעיר אניפולי ליד רבו, המגיד ממזריטש. בתחילה היה כתוב על מצבתו: "פה נטמן הקדוש... עובד אלוהים באהבה והשמח בייסורים ורבים השיב מעוון". לאחר זמן נכתבה המצבה מחדש ועליה כתוב אך: "הרבי ר' זושא".

===משפחתו===
נישא פעמיים. שם אשתו הראשונה לא ידוע וממנה התגרש וממנה נולד לו בנו הבכור. מאשתו השנייה הניה נולדו לו בנו ובתו האחרים.
* בנו רבי צבי מנחם אוירבך - מילא את מקום אביו כאדמו"ר מאניפולי. נפטר בשנת 1814.
* בנו רבי ישראל אברהם מזל מצ'רני-אוסטראה, היה חתנו של רבי זאב וולף מצ'רני-אוסטראה. מילא את מקום חמיו אחר עלייתו של זה לארץ ישראל. לאחר פטירתו שימשה אשתו, ציזיא חנה, באדמו"רות במקומו.
* חתנו רבי מנחם נחום שגר באניפולי. היה תלמידו המובהק.

=== כתבים אודותיו ===
כאמור, רבי זושא לא חיבר ספרים בעצמו, אולם לאחר מותו נכתבו אודותיו שני ספרים:
* "מנורת זהב" - תולדות ותורותיו - נדפס לראשונה בוורשה ב-1902, עם הסכמות הרב שלום מרדכי שבדרון והרב חיים חזקיהו מדיני
* "בוצינא קדישא"- תולדותיו ותורותיו. את שני הספרים ערך הרב נתן נטע דונר מקולבייל.

== לקריאה נוספת ==
* מרטין בובר, "רבי זוסיא מאניפולי", בספרו אור הגנוז, הוצאת שוקן, 1947
* יצחק אלפסי, "אנציקלופדיה לחסידות" הוצאת מוסד הרב קוק, תשמ"ו
* הנאהבים והנעימים - האחים רבי זושא ורבי אלימלך מליז'נסק, שמחה רז, הוצאת יריד הספרים 2009
* זאב קיציס, המורים הגדולים של החסידות, ידיעות ספרים 2023, עמ' 150–167

== קישורים חיצוניים ==

* [https://zadikim.com/places/%D7%A8%D7%91%D7%99-%D7%9E%D7%A9%D7%95%D7%9C%D7%9D-%D7%96%D7%95%D7%A9%D7%90-%D7%9E%D7%90%D7%A0%D7%99%D7%A4%D7%95%D7%9C%D7%99/ רבי משולם זושא מאניפולי], באתר "אהלי צדיקים"
* [https://www.mytzadik.com/tzadik.aspx?id=177 רבי משולם זושא ליפמן מאניפולי], באתר "MyTzadik - האנציקלומדיה להנצחת הצדיקים"
* [http://www.hebrewbooks.org/3695 מנרת זהב, ווארשא תרס"ד] 
* [http://www.hebrewbooks.org/pdfpager.aspx?req=3688&st=&pgnum=1&hilite= ספר "בוצינא קדישא"] באתר היברובוקס
* 
* 
* [http://www.daat.ac.il/daat/ktav_et/maamar.asp?ktavet=1&id=514 רבי זושא ורבי אלימלך - גרסה חסידית וספרותית], ד"ר דינה לוין, בכתב עת המקוון 'מעמקים' (אתר דעת)
* [https://www.youtube.com/watch?v=YTKnf4rJQ3k ר' זושא שמח בחלקו] סיפורי רבי שלמה קרליבך (יוטיוב)
* [http://www.93fm.co.il/radio/165046/ יומא דהילולא • 10 דברים של ידעתם על רבי זושא מאניפולי], באתר קול חי
* 
* [http://www.zusha.org.il/person/ר-זושא-מאניפולי/ סיפורי ר' זושא מאנפולי] בתוך אתר '[http://www.zusha.org.il/ זושא מגלים את הסיפור החסידי]'
* 

==ביאורים==

==הערות שוליים==

קטגוריה:אדמו"רים
קטגוריה:רבנים אוקראינים
קטגוריה:תלמידי המגיד ממזריטש
קטגוריה:משפחת רבי זושא מאניפולי
קטגוריה:ילידי 1718
קטגוריה:נפטרים ב-1800